Hobro måtte se sig slået i fredagens venskabskamp mod AaB, som vandt 1.0. 

Allerede fem minutter inde i kampen bragte AaB sig foran med 1-0. Der blev scoret af den brasilianske spiller Kayke, som stopper i AaB til sommer. Spillerne gik til halvleg uden flere mål end det ene. Anden halvleg bød på en del målchancer, primært for AaB-spillerne. Kampen endte dog med, at første halvlegs mål blev det eneste. Selv om kampen fredag kun var en testkamp, så står Hobro i øjeblikket overfor en udfordrende forårssæson, hvor de på nuværende tidspunkt er tre point fra nedrykningsstregen. Holdet har haft en del trænerskift det seneste år, og den nye træner Jonas Dal starter i næste uge. Hobro mangler desuden en angriber, og fredag var den tidligere Thisted-spiller Christian Andreasen på prøve.